സിറ്റഡെൽ ഡിയാന
മിലാൻ
മിലാനിലെ സുരക്ഷാ മേഖലകളുടെ വിപുലീകരണത്തിനെതിരേ
ഇന്നൊരു പ്രകടനം നടക്കാനിരിക്കുകയാണ്.
പ്രകടനക്കാർ പുതിയ നഗരസഭയെ കുറ്റപ്പെടുത്തുന്നത്
പൊതുജന സുരക്ഷാപദ്ധതി ഉപയോഗിച്ച്
നഗരത്തിലെ സൈനിക നിയന്ത്രണവും
സി. സി. ടി. വി ക്യാമറകളുടെ എണ്ണവും വർദ്ധിപ്പിക്കുന്നു എന്നാണ്.
ഈ പ്രകടനം ഇന്നുച്ചയ്ക്ക്
സെൻട്രൽ സ്റ്റേഷനിൽ നിന്നാരംഭിച്ച്
മേയറുടെ ഓഫീസിനു പുറത്ത് എത്തിച്ചേരും.
ആയുധങ്ങളുടെ ഉദാരവത്കരണത്തെപ്പറ്റിയുള്ള ചർച്ചയ്ക്ക്, പുതിയ ബില്ലിനെ പിന്തുണച്ചുള്ള
പ്രധാനമന്ത്രിയുടെ പ്രസ്താവനയെത്തുടർന്ന് ചൂടുപിടിക്കുകയാണ്.
അമേരിക്കൻ മാതൃക പിന്തുടർന്ന് ആയുധവ്യാപാരം
ഉദാരവത്കരിക്കാനുള്ള നിർദ്ദേശത്തിന്
രാഷ്ട്രീയ പാർട്ടികൾക്കിടയിൽ പിന്തുണ വർദ്ധിക്കുന്നു,
ഇത് ഉടൻ തന്നെ പാർലമെൻ്റിൽ എത്തിയേക്കാം.
തിരിച്ചറിയൽ
മാൻ്റികോർ ഇറ്റലി പ്രധാന കാര്യാലയം
നമുക്ക് ഇതെല്ലാം എന്താണെന്ന് നോക്കാം.
ക്ലാര ലിയോനാർഡി സർവൈലൻസ്
3-0-8, 3-0-1. അടിയന്തിര ദൗത്യം ആവശ്യമായ ഒരു കണ്ടെത്തൽ നാം നടത്തിയിരിക്കുന്നു.
ഇത് സൂക്ഷ്മമായി കൈകാര്യം ചെയ്യണം.
നിങ്ങളുടെ ലക്ഷ്യങ്ങൾ മാൻ്റികോറിൻ്റെ മറ്റ് ഏജൻ്റുമാരായിരിക്കും.
സ്ഥാപകരുടെ മീറ്റിംഗ് നടക്കുന്നുണ്ട്,
എന്നാൽ അതേസമയം തന്നെ ഒരു മാൻ്റികോർ ഫ്രാൻസ് ഏജൻ്റും
മാൻ്റികോർ ജർമ്മനി ഏജൻ്റും തമ്മിലുള്ള രഹസ്യ കൂടിക്കാഴ്ചയും നടക്കുമെന്ന് അറിയാനായി.
ഇറ്റലിക്ക് ക്ഷണം ഇല്ലാത്തതിനാൽ നമുക്ക് പോയി അവർ പറയുന്നതറിയണം.
നമ്മുടെ പങ്കാളികളിൽ ചാരവൃത്തി ചെയ്യാനോ?
ആ മീറ്റിംഗ് ലുഗാനോയിലെ പ്രധാന ചത്വരത്തിൽ വൈകിട്ട് നാലുമണിക്ക് നടക്കും,
അതുമാത്രമാണ് നിങ്ങൾക്ക് ആവശ്യമുള്ള വിവരം.
ഏതു സാഹചര്യം വന്നാലും ഇടപെടരുത്.
എന്തിനാണവരുടെ കൂടിക്കാഴ്ച എന്ന് കണ്ടെത്തി വിവരമറിയിക്കുക.
നിങ്ങളുടെ ലക്ഷ്യങ്ങളുടെ സ്വഭാവമനുസരിച്ച്, ഇന്ന് ഒരിടത്തേക്കും പ്രക്ഷേപണമുണ്ടാവില്ല.
നാം തമ്മിൽ ആശയവിനിമയം സാദ്ധ്യമല്ല, കൂടാതെ നിങ്ങൾ ട്രാക്കിംഗ് ഓഫ് ചെയ്യണം.
നിങ്ങൾ തനിച്ചായിരിക്കും.
സാനി ആയുധ നിർമ്മാതാവ്
ലക്ഷ്യം വയ്ക്കുന്ന സിസ്റ്റത്തിൻ്റെ കൃത്യത 99.3 ശതമാനമാണ് മിസ്റ്റർ സാനി.
അതിന് പുതുമയൊന്നുമില്ല.
അപ്പോൾ ഇതോ? ഇത് പുതിയതാണോ?
ഇത് ഡിറ്റക്ടറുകളെ മറികടക്കും.
പിന്നെ ഇതിന് നമ്മുടെ ഏത് ആയുധമായും രൂപം മാറാനാകും.
ഇത് എന്ത് മെറ്റീരിയലാണ്?
ഞാനിതുവരെ ഇതിന് പേരിട്ടിട്ടില്ല.
നമുക്കിവയുടെ ഉത്പാദനം ഉടൻ ആരംഭിക്കാം.
ഞാൻ പരീക്ഷണങ്ങൾ തീർത്തിട്ടില്ല.
നമുക്ക് പുതിയ വിപണികൾ വേണം. പുതിയ കക്ഷികളെ ആകർഷിക്കുന്ന പുതിയ ഉത്പന്നങ്ങളും.
എന്തെങ്കിലും സംഭവിച്ചോ?
ട്രിംഗാലികൾ നമുക്ക് പണിതരാൻ നോക്കി.
കൂടുതൽ വിശ്വാസയോഗ്യരായ ഇടപാടുകാരെ കണ്ടെത്തണം.
എന്നുമുതലാണ് വിശ്വാസയോഗ്യരായ ക്രിമിനലുകൾ ഉണ്ടായത്?
അവർ പണ്ടുണ്ടായിരുന്നു.
സൈന്യത്തിൻ്റെ ഓർഡർ എന്തായി?
അത് തയ്യാറാണ്.
മറ്റെന്തെങ്കിലുമുണ്ടോ ഡാഡീ?
യൂറോപ്യൻ സ്ഥാപകർ ഇന്ന് കൂടിക്കാഴ്ച നടത്തുന്നുണ്ട്.
നീ എനിക്കൊപ്പം വരണമെന്ന് ഞാൻ പറഞ്ഞിരുന്നു.
മാൻ്റികോർ ഇറ്റലിയുടെ ഭാവി തീരുമാനിക്കപ്പെടും.
എന്തൊക്കെയായാലും, അത് നിനക്കവകാശപ്പെട്ടതാണ്.
മാൻ്റികോർ നെറ്റ് വർക്ക് കണക്ട് - ശരി
ഇറ്റലി - സ്വിറ്റ്സർലൻഡ് അതിർത്തി
-അപ്പോൾ? കഥ പറഞ്ഞു തീർക്കൂ. -അപ്പോൾ...
ഞാനവളെ സൂപ്പർമാർക്കറ്റിൽ വച്ച് കണ്ടുമുട്ടി.
ഏത് വൈൻ തെരഞ്ഞെടുക്കണം എന്ന് അവൾക്കറിയില്ലായിരുന്നു,
അപ്പോൾ "സ്റ്റെഫാനോ" എത്തി, വീഞ്ഞ് വിദഗ്ദ്ധൻ.
-ഇത്തവണ വീഞ്ഞ് വിദഗ്ദ്ധനാണോ? -ഒത്തിരി ജാഡ വേണ്ടെന്നുവച്ചു.
കഴിഞ്ഞ തവണ ഓർമ്മയുണ്ടോ, ഞാനൊരു മെഡിക്കൽ റെപ്പ് ആയത്?
-തീർച്ചയായും. -എൻ്റെ ദൈവമേ.
നമ്മളോട് അടുപ്പമുള്ളവർക്ക് നാം എത്ര മിടുക്കരാണെന്ന കാര്യം
അറിയാത്തതിൽ നിനക്ക് വിഷമം തോന്നാറില്ലേ?
ഇല്ല.
-എന്തായിത്, നിനക്ക് മനസ്സിലാകും. -ശരിയാ, മനസ്സിലാകും.
എന്നിരുന്നാലും, ഇല്ല.
പലപ്പോഴും ഞാനത് ആലോചിക്കാറുണ്ട്.
-എന്ത്? -വിട്ടുപോകുന്നത്.
-നിനക്ക് കഴിയില്ല. -എനിക്കറിയാം.
നീ 2-8-1നെപ്പറ്റി കേട്ടോ?
അയാൾ മൂന്നുദിവസം പിടിച്ചുനിന്നു, പിന്നെ...
അയാളും അയാളുടെ ഭാര്യയും.
നമ്മളെന്തിനാണിതിൽ കയറിപ്പറ്റിയത്?
പതിമ്മൂന്ന് വർഷങ്ങൾക്ക് മുമ്പ്
സാറാ! അവർക്കീ അലങ്കോലമായ വീട്ടിലേക്ക് വരാനാവില്ല! പ്ലീസ്.
സാറാ, അവരിപ്പോൾ ലാൻഡ് ചെയ്യും.
പ്ലീസ്.
ഡാഡിയും മമ്മിയും ഇപ്പോൾ ലാൻഡ് ചെയ്യും.
അവരെൻ്റെ നേരെ ദേഷ്യപ്പെടും, നിൻ്റെയല്ല.
ഈ പെണ്ണിന്റെ കാര്യം.
മാൻ്റികോർ നെറ്റ് വർക്ക് ഡിസ്കണക്ട് - ശരി
സ്വിസ് ആൽപ്സ്
നാം എന്താണ് പ്രതീക്ഷിക്കേണ്ടത്?
എത്തൊരെ.
-ഹായ് എഡോ. -സിസിൽ.
[ജർമ്മൻ] സാനിമാർ.
നിങ്ങളെ ഈയിടെയായി ഇവിടെ കാണാനേയില്ല...
സിസിൽ.
വുൾഫ്ഗാങ്ങ്.
[ഫ്രഞ്ച്] നമുക്ക് പോകാം.
[ഇംഗ്ലീഷ്] നിങ്ങൾക്കറിയാം, എട്ടുവർഷം മുമ്പ് യൂറോപ്യൻ കൗൺസിൽ ഓഫ് മാൻ്റികോർ
എടുത്ത നടപടികൾ മൂലം മാൻ്റികോർ ഇറ്റലിക്ക് ഉണ്ടായ അവസ്ഥയെപ്പറ്റി ചർച്ച ചെയ്യാനാണ്
നാമിവിടെ വന്നത്.
വന്നതിന് നിങ്ങൾക്ക് നന്ദി.
വുൾഫ്ഗാങ്ങ്.
[ഇംഗ്ലീഷ്] സ്ഥാപക കുടുംബങ്ങൾ തീരുമാനിച്ചിരിക്കുന്നത്
മാൻ്റികോർ ഇറ്റലിക്കെതിരായുള്ള ഉപരോധം
മൂന്നുവർഷം കൂടി ദീർഘിപ്പിക്കാനാണ്.
നിങ്ങൾക്കപ്പോഴും വോട്ടവകാശം ഉണ്ടാവില്ല,
അതിനാൽ നിങ്ങൾക്കിപ്പോഴും മാൻ്റികോറിൻ്റെ ആഗോള തന്ത്രങ്ങളുടെ ഭാഗമാകാനാവില്ല.
മൂന്നുവർഷങ്ങൾ കൂടിയോ?
[ഇംഗ്ലീഷ്] അതെന്തുകൊണ്ടാണെന്ന് ചോദിക്കാൻ ഞാനാഗ്രഹിക്കുന്നു.
നിങ്ങൾ നിങ്ങളുടെ തെറ്റുകളിൽ നിന്ന് പഠിച്ചിട്ടില്ല.
നിങ്ങളീ ഏജൻസി തോന്നിയപോലെ ഉപയോഗിച്ചു,
അത് ഞങ്ങൾക്കിഷ്ടമായേക്കാവുന്നതിനും അപ്പുറം ഇറ്റലിയെ അസ്ഥിരമാക്കി.
കൂടാതെ, അത് ഞങ്ങളെയും ദുർബലരാക്കും.
തീർച്ചയായും ഞങ്ങൾ കാരണമല്ല.
പിന്നെ നിങ്ങൾ മറന്നത്
നാമെല്ലാം ഇപ്പോഴും ഇവിടെയുണ്ടെങ്കിൽ,
അതിനു കാരണം ആരോ സിറ്റഡെലിനെ തടഞ്ഞതാണ്.
നിങ്ങളിതെല്ലാം ചെയ്തുകൂട്ടിയതിനു ശേഷവും
ഇക്കാര്യം പറയാൻ ഇത്ര ധൈര്യമോ?
മാന്യരേ, അതെങ്ങനെ കലാശിച്ചു എന്ന് നമുക്കെല്ലാവർക്കും അറിയാം.
നിങ്ങൾക്കിപ്പോഴും സ്വന്തം ഏജൻസിയും ഏജൻ്റുമാരും ഉണ്ട്.
കൂടാതെ ലോകത്തിലെ ഏറ്റവും വലിയ ആയുധനിർമ്മാണശാലയും.
അതങ്ങനെയാവില്ലായിരുന്നു, അക്കാര്യം നിങ്ങൾക്കറിയാം.
എനിക്കാകെ അറിയാവുന്നത്, ഇന്ന് ഞങ്ങളെ അതിൽ നിന്ന് അകറ്റിനിർത്തിയിരിക്കുന്നു എന്നാണ്.
അതെന്താണെന്നാണ് ഞാൻ ചോദിക്കുന്നത്.
എന്തിൽ നിന്നാണെന്നാണ് ഞാൻ ചോദിക്കുന്നത്.
ലുഗാനോ, സ്വിറ്റ്സർലൻഡ്
നിരീക്ഷണ ക്യാമറ ഓഫ്
തെക്ക് ദിശയിൽ കുഴപ്പമില്ല.
നിരീക്ഷണ ക്യാമറ ഓഫ്
-ക്യാമറകൾ പ്രവർത്തനരഹിതമാക്കി. -വടക്ക് ദിശയും ഇപ്പോൾ കുഴപ്പമില്ല.
അവർ എത്തിയിട്ടുണ്ട്.
ശരി, നമുക്ക് നോക്കാം.
നമുക്കത് ഇന്ന് രാത്രിയോ നാളെ വൈകിട്ടോ ചെയ്യാം. നീ എന്തുപറയുന്നു?
തിരിച്ചറിയൽ ഡാനിയൽ വിറ്റലി
-ഹായ്, എന്തൊക്കെയുണ്ട്? -സുഖം, നിനക്കോ? എത്രനാളായി.
സോഫിയ റോസി
നല്ലത്. ഞാൻ വൈകിയതിൽ ക്ഷമിക്കണം, പക്ഷേ...
[ഫ്രഞ്ച്] എനിക്ക് ലുഗാനോ ഇഷ്ടമാണ്.
-കാത്തിരുന്നതുകൊണ്ട് ഗുണം ഉണ്ടായി. -[ഫ്രഞ്ച്] എന്നെ കാണുന്നത് ഗുണകരമാണ്.
ചത്വരത്തിന് എതിരെയുള്ള കഫേ.
ആ വെള്ളമുടിക്കാരനും തവിട്ടുനിറമുള്ള കോട്ടുകാരനും.
ഈ മീറ്റിംഗിലെ വാഗ്ദാനങ്ങൾ നടപ്പാക്കുമെന്ന് ഞാൻ കരുതുന്നു.
നിങ്ങൾ നിരാശപ്പെടേണ്ടി വരില്ല.
-വെള്ളമുടിക്കാരന് ജർമൻ ശൈലിയുണ്ട്. -അടിപൊളി.
അടിപൊളി.
ഈ ആപ്പിളിൻ്റെ മറുപാതി കണ്ടെത്തിയാൽ, പിന്നെ സമയം കളയാനില്ല.
സമ്മതിക്കുന്നു. പ്രത്യേകിച്ചും നാം എട്ടുവർഷം കാത്തിരുന്നതിനാൽ.
കാത്തിരുന്നതുകൊണ്ട് ഗുണം ഉണ്ടായി.
ഓ, ആണോ?
ട്രോജൻ യുദ്ധത്തിലെ ആപ്പിൾ കൊണ്ട് ഉണ്ടായതിനെക്കാൾ നാശം ഇതു കൊണ്ടുണ്ടാകും.
നീ എന്താണീ ചെയ്യുന്നത്?
നീ എന്തിനാ വെടിവെച്ചത്?
-ഇതെന്ത് നാശമാണ്? -തീർച്ചയായും ഇത് ഒരാപ്പിളല്ല.
അയാൾ നമ്മളോട് ഒരു കാര്യമേ പറഞ്ഞുള്ളൂ, "ഇടപെടരുത്. " നാശം!
നീ എന്താ ചെയ്യുന്നത്?
ഡോർ തുറന്നു
-ഞാനൊരു കാർ മോഷ്ടിക്കുകയാണ്. -അവരത് ട്രാക്ക് ചെയ്താൽ?
ഒന്ന് നടക്ക്!
നാശം!
എഡോ.
നിൽക്കൂ.
നമുക്കൊന്ന് സംസാരിക്കാമോ?
ഇല്ല സിസിൽ.
ഇപ്പോൾത്തന്നെ ശരിക്കും അപമാനിക്കപ്പെട്ടു.
നീ തെറ്റിദ്ധരിക്കുകയാണ്.
ഞാൻ പിന്നെ എങ്ങനെയെടുക്കണം?
എൻ്റെ അച്ഛൻ പറഞ്ഞത് ശരിയാണ്.
നീ എന്തോ ഒളിക്കുന്നു.
-എന്താണെന്ന് പറഞ്ഞില്ലെങ്കിൽ, ഇതവസാനിച്ചു. -നീ എത്തൊരെ പറഞ്ഞത് ശരിവയ്ക്കുന്നു...
നീ ശരിക്കും മാറിയിരിക്കുന്നു.
അയാളീ ഏജൻസി നടത്തുന്ന രീതി നീ അംഗീകരിക്കുന്നുണ്ടോ?
ഇല്ല. അതദ്ദേഹത്തിന് നന്നായി അറിയുകയും ചെയ്യാം.
നിനക്ക് മാൻ്റികോറിനായി ഒരു വീക്ഷണമുണ്ടെന്ന് എനിക്കറിയാം.
അതെനിക്ക് ഒരിക്കലും നേടാനാവില്ല,
കാരണം, ഈ നിലയ്ക്ക് പോയാൽ, നിങ്ങൾ ഞങ്ങളെ പൂട്ടിക്കും.
അതെന്താ അങ്ങനെ പറയുന്നത്?
ഒരു വാതിൽ അടയുമ്പോൾ, മറ്റൊന്ന് തുറക്കും.
പുതിയൊരു പ്രവിശ്യയുടെ തലവനായാൽ എങ്ങനെയിരിക്കും? വലിയ ഒരെണ്ണം.
എന്തായാലും, നമ്മെ വേർതിരിക്കുന്നത് ആൽപ്സ് മാത്രമാണല്ലോ.
ഒന്നായിത്തീരുന്ന രണ്ട് പ്രവിശ്യകൾ.
ഒന്നായിത്തീരുന്ന രണ്ട് ഏജൻസികൾ.
ഒന്നായിത്തീരുന്ന രണ്ട് കുടുംബനാമങ്ങൾ.
നീയെന്നോട് വിവാഹാഭ്യർത്ഥന നടത്തുകയാണോ?
അത് വളരെ വൈകി എന്ന് നിനക്ക് തോന്നുന്നില്ലേ?
നാം തെറ്റുകൾ ചെയ്യാറുണ്ട്,
പക്ഷേ ജീവിതം ദീർഘമാണ്,
ഒന്നിച്ച്, നമുക്കിരുവർക്കും മാൻ്റികോർ യൂറോപ്പിൻ്റെ ഭാവി മാറ്റാനാകും.
നിനക്ക് വലിയ ആശയങ്ങൾ ഇഷ്ടമാണ്.
ഇത് അങ്ങനെയൊന്നല്ല എന്ന് പറയരുത്.
ഞാനൊന്നാലോചിക്കട്ടെ.
നീ ആലോചിക്കട്ടെ എന്നോ?
നിനക്കിപ്പോൾ ഒരുത്തരം വേണോ?
അങ്ങനെയാണത് നടപ്പാക്കാറ്.
ആളുകൾ മുട്ടുകുത്തി നിൽക്കാറാണ് പതിവ്.
എനിക്ക് ഒരു ദിവസം തരൂ.
ലൂക്കാ.
ശാന്തനാകൂ.
നീ ശാന്തനാകണം. സമയമില്ല, നമുക്ക് പോകണം.
എങ്ങോട്ട് പോകണം?
മറ്റെയോവിനടുത്തേക്കോ?
നമ്മളെല്ലാം കുളമാക്കി എന്നയാളോട് പറയാനോ?
നമുക്കതവിടെ വിട്ടുപോരാനാവില്ലായിരുന്നു!
എന്താ സംഭവിച്ചതെന്ന് നിനക്ക് മനസ്സിലായോ?
മനസ്സിലായി, ഞാനൊരു വിഡ്ഢിയല്ല.
അവർ ഒരാപ്പിളിൻ്റെ രണ്ട് പകുതി കൈമാറുകയായിരുന്നു,
കഴിഞ്ഞ എട്ടുവർഷങ്ങളായി വികസിപ്പിച്ചുകൊണ്ടിരുന്നത്
അതൊരു ആയുധമാണ്.
അവർ സിറ്റഡെൽ സാങ്കേതികത പുനർനിർമ്മിച്ചു.
പിന്നെ, അവരത് രഹസ്യമായി, നമ്മളെ ഒഴിവാക്കി
ചെയ്തതാണെങ്കിൽ, അത് നമുക്കെതിരേ ഉപയോഗിക്കാനാണ്!
മറ്റൊരു വഴിയുമുണ്ടായിരുന്നില്ല.
നാശം.
പക്ഷേ ഇതിൽ നിന്ന് രക്ഷപ്പെടാൻ ഒരു വഴിയുണ്ട്.
എനിക്കുറപ്പാണ്.
ശരിയാണ്.
ഇത്.
-ലൂക്കാ, എന്താണിത്? അത് താഴെയിടൂ. -ഇത് മാത്രമേയുള്ളു വഴി.
അല്ലെങ്കിലയാൾ എന്നെയും കൊല്ലും.
ലൂക്കാ, ഞാൻ പറയുന്നത് കേൾക്കൂ, അത് താഴെയിടൂ.
എന്നോട് ക്ഷമിക്കൂ ഡിയാന.
നമ്മളൊരു പ്രതിസന്ധിയിലാണെന്ന് കരുതി, പക്ഷേ സിസിലിൻ്റെ വിവാഹാലോചന എല്ലാം മാറ്റി.
നമുക്കായി ഒരു പുതിയ സാഹചര്യം ഉരുത്തിരിയുകയാണ്.
എങ്കിൽ, ഈ പുതിയ സാഹചര്യം മനസ്സിലാക്കാൻ എന്നെ സഹായിക്കൂ.
സത്യത്തിൽ, ഞാനൊന്ന് ഊഹിക്കാം.
നിങ്ങളുടെ ദേഷ്യം അഭിനയമായിരുന്നു എന്ന ഒരു സാഹചര്യം എങ്ങനെയിരിക്കും?
വിവാഹാലോചന നിങ്ങളറിഞ്ഞിരുന്നു.
സത്യത്തിൽ നിങ്ങളായിരിക്കണം ആ നിർദ്ദേശം അവൾക്ക് നൽകിയത്.
അതിനാണ് നിങ്ങളിന്ന് എന്നെ കൂട്ടിക്കൊണ്ടു വന്നത്.
അങ്ങനെയെങ്കിൽ, ഞാൻ നിന്നോട് ആദ്യം തന്നെ പറഞ്ഞേനെ.
ഇല്ല.
കാരണം നിങ്ങൾക്കെന്നെ വിശ്വാസമില്ല.
എന്നെ പറഞ്ഞു തിരിക്കാൻ കൂടുതൽ എളുപ്പമാണ്.
നിങ്ങളെപ്പോഴും ചെയ്തതുപോലെ.
മറ്റെയോ.
ലുഗാനോയിലെ ദൗത്യം കുളമായി, ഒരു വെടിവെപ്പുണ്ടായി.
എന്താ?
നമ്മുടെ ഒരാൾ ഒരു ഫ്രഞ്ച് ഏജൻ്റിനെ കൊന്നു.
സിസിലിന് ഇതറിയാമോ?
അറിയാം, പക്ഷേ അത് നമ്മളായിരുന്നെന്ന് അവൾക്കറിയില്ല.
3-0-1-നെ കാണാനില്ല, 3-0-8 മാത്രം തിരിച്ചെത്തി.
ഇനി നമ്മൾ എന്തുചെയ്യണം?
അവളെ ചോദ്യം ചെയ്യൂ.
ഉടൻ.
അവർ മേശമേൽ രണ്ട് വസ്തുക്കൾ വച്ചു.
അവരത് കൈമാറാൻ ഒരുങ്ങുകയായിരുന്നു.
ആ സമയത്ത്, ലൂക്ക...
3-0-1 വെടിവച്ചു.
ആ ഫ്രഞ്ചുകാരൻ്റെ തലയിൽ വെടികൊണ്ടു. അയാൾ മരിച്ചു.
ജർമ്മൻകാരൻ തിരിച്ചു വെടിവച്ചു, പിന്നൊരു വെടിവെപ്പു നടന്നു,
പിന്നീടയാൾ രക്ഷപ്പെട്ടു.
ആ സമയത്ത് 3-0-1 ഫ്രഞ്ചുകാരൻ്റെ സാധനം മേശയിൽ നിന്ന് എടുത്തു.
-അതൊരുപകരണമായിരുന്നു. ഡാറ്റാ കാരിയർ ആവണം. -എന്നിട്ട്?
എന്നിട്ടവൻ തോക്ക് എനിക്കുനേരേ ചൂണ്ടി.
പിന്നെ ഞങ്ങൾ ഏറ്റുമുട്ടി.
-അവൻ നിന്നെ വെടിവച്ചു. -അതേ.
ഭാഗ്യത്തിന് നിൻ്റെ കയ്യിൽ മാത്രമേ കൊണ്ടുള്ളൂ.
അവനെന്താണ് നിന്നെ കൊല്ലാഞ്ഞത്?
കാരണം ഞങ്ങൾ പോലീസ് സൈറണുകൾ കേട്ടു.
-3-0-1 ഓടിപ്പോയി. -അപ്പോൾ നീ?
ഞാനൊരു കാറെടുത്ത് ഇറ്റലിയിലേക്ക് തിരിച്ചുവന്നു.
3-0-1 എന്തിനാവും അത് ചെയ്തത്?
എനിക്കറിയില്ല, അവനോട് ചോദിക്കൂ.
ഞങ്ങളത് ചെയ്യുമെന്ന് നിനക്കറിയാം.
-ഇപ്പോൾ നിന്നോടാണ് ചോദിക്കുന്നത്. -അറിയില്ല.
ഒരു മണ്ടൻ ഏജൻ്റ് എന്തിന് എന്താണെന്നറിയാത്ത ഒരു വസ്തു മോഷ്ടിക്കണം?
മണ്ടൻ ഏജൻ്റ് എന്ന വിളി കേട്ട് മടുത്തുകാണും.
അവനൊരു പെണ്ണിനെ കണ്ടുമുട്ടി.
അവനിത് വിട്ട്, ജീവിതം മാറ്റിയെടുക്കണമായിരുന്നു.
പോയി തുന്നലിടൂ.
ബയോമെട്രിക് ഡാറ്റ വിശകലനം ഏജൻ്റ് 308
നുണപരിശോധന വിജയിച്ചു
സിസിടിവി സെക്യൂരിറ്റി ക്യാമറ മാച്ച് ഇല്ല
പാരീസിൽ നിന്ന് മിലാനിലേക്ക് പോയ ഫ്ലൈറ്റ് OT9732
ആൽപ്സിൽ തകർന്നു വീണതായി വിവരം ലഭിച്ചിരിക്കുന്നു.
മരണ സംഖ്യ 87 ആണെന്ന് കരുതുന്നു, എന്നാലിത് ഇനിയും സ്ഥിരീകരിച്ചിട്ടില്ല.
അപകടത്തിൻ്റെ കാരണം ഇപ്പോഴും അവ്യക്തമാണ്.
രക്ഷാപ്രവർത്തനം പുരോഗമിക്കുന്നു,
എന്നാൽ രക്ഷപ്പെട്ടവർ ഉണ്ടാവാനുള്ള സാദ്ധ്യത വളരെ കുറവാണ്.
അപകടസ്ഥലത്തുനിന്നുള്ള ചിത്രങ്ങൾ ഇതുവരെ ലഭിച്ചിട്ടില്ല.
മമ്മീ...
ഡാഡീ...
ആകാശദുരന്തം
ബ്ലാക്ക് ബോക്സിനുള്ളിൽ ബ്ലാക്ക് ബോക്സ് ഏരിയ?
യാത്രാ വിമാനങ്ങളെപ്പറ്റിയുള്ള അന്വേഷണങ്ങൾ
9 വർഷം മുമ്പ്
സാറാ!
ബ്ലാക്ക് ബോക്സ് അപകടസ്ഥലത്തുനിന്ന് കണ്ടെടുത്തത് രാവിലെ എട്ടുമണിക്കാണ്.
ശരി, 8:12. അത് എത്രമണിക്കാണ് എക്സിബിറ്റ്സ് ഓഫീസർക്ക് എത്തിച്ചതെന്ന് നോക്കൂ.
-അർദ്ധരാത്രിയിൽ. -ശരി.
നിനക്കിത് വിശ്വസിക്കാനാവുമോ? കഴിഞ്ഞ 20 വർഷങ്ങളിലെ എല്ലാ വിമാനാപകടങ്ങളിലും
കണ്ടെടുക്കലും എത്തിക്കലും തമ്മിലുള്ള അന്തരം മൂന്ന് മണിക്കൂറാണ്,
കാരണം ബ്ലാക്ക് ബോക്സ് കണ്ടെടുക്കലിന് മുൻഗണനയുണ്ട്.
ഇത്തവണ പതിനാറ് മണിക്കൂറുകൾ കഴിഞ്ഞു.
ഒരു സാക്ഷിയുണ്ടായിരുന്നു, ആകാശത്ത് സ്ഫോടനശബ്ദം കേട്ടയാൾ.
എയർലൈൻ ഉദ്യോഗസ്ഥർ അയാളുടെ കഥ മാറ്റി.
ഇതാണ് പ്രധാന കാര്യം.
സകല പ്രോട്ടോക്കോളുകളും കാറ്റിൽപ്പറത്തി ബ്ലാക്ക് ബോക്സ് പതിനാറ് മണിക്കൂർ കാണാതായി.
യന്ത്രത്തകരാറാണെന്ന് വരുത്തിത്തീർക്കാൻ അത് മാറ്റിയതാണോ?
-അതേ. -പക്ഷേ ആര്?
ട്രാൻസ്പോർട്ടേഷൻ മാനേജരുടെ ഒപ്പുണ്ട്.
പേര് വായിക്കാനാവുന്നില്ല, പക്ഷേ അതാണ് ഒരേയൊരു പിടിവള്ളി.
അവരാരാണെന്നും ആരുടെ ആജ്ഞയനുസരിച്ച് പ്രവർത്തിക്കുന്നു എന്നും എനിക്കറിയണം.
നിനക്കീ രേഖ എവിടെന്ന് കിട്ടി?
ഒരു പത്രപ്രവർത്തകയ്ക്കും ചെയ്യാനാകാത്തതും ഒരു പോലീസ് ഓഫീസറും
ചെയ്യാൻ ആഗ്രഹിക്കാത്തതും ഞാൻ ചെയ്തു.
-നീ ഒന്നുറങ്ങിയിട്ട് എത്രനാളായി? -അവളുടെ ഒരു കോപ്പിലെ ചോദ്യം!
എനിക്ക് വട്ടാണെന്ന് തോന്നുന്നെങ്കിൽ, അത് പറ.
-എന്നെ ഒരു വിഡ്ഢിയായി കരുതരുത്. -ഇല്ല...
നിനക്ക് വട്ടുണ്ടെന്ന് ഞാൻ കരുതുന്നില്ല, പക്ഷേ നീയിത് നിർത്തണം.
നീ ഒരിടവേളയെടുക്കൂ. നിൻ്റെ മനസ്സ് ശരിയല്ല.
എൻ്റെ മനസ്സ് ശരിയല്ലേ?
സാറാ, അവരെന്തിനാണ് മരിച്ചത്,
ആരാണത് ചെയ്തത് എന്നറിയും വരെ ഞാൻ നിർത്തില്ല.
ഇക്കാര്യം വ്യക്തമായെന്ന് ഞാൻ കരുതുന്നു.
-നീ എങ്ങോട്ട് പോകുന്നു? -എനിക്ക് വിശപ്പില്ല.
ഞാൻ വിശദീകരിക്കാൻ ശ്രമിക്കുകയാണ്...
ഹേയ്. എന്തുപറ്റി?
സാറാ.
നീയിവിടെ എന്തുചെയ്യുന്നു?
ഞാൻ ഇന്നു മുഴുവൻ നിന്നെ വിളിക്കാൻ നോക്കി.
ഞങ്ങള്‍ പോവുകയാണ് ഡിയാന. ഞങ്ങള്‍ താമസം മാറുകയാണ്.
ഇറ്റലി സുരക്ഷിതമല്ല.
ഹേയ്, നീ ഓക്കെയാണോ?
എനിക്ക് കുറച്ച് ക്ഷീണം തോന്നുന്നു.
ഹേയ്.
എന്തെങ്കിലും വിവരം?
ഇല്ല.
ഏജൻ്റ് 3-0-1-നെപ്പറ്റി ഇതുവരെ ഒരു വിവരവുമില്ല.
പക്ഷേ ഇനി അധികസമയം വേണ്ടിവരില്ല.
ഞാനും അങ്ങനെ കരുതുന്നു.
മമ്മീ.
[ഇംഗ്ലീഷ്] മീറ്റിംഗ് എങ്ങനെയിരുന്നു?
കരണം തീർത്ത് ഒരടിയും പിന്നൊരു കല്യാണാലോചനയും.
[ഇംഗ്ലീഷ്] ഒരേയാളിൽ നിന്ന്.
ഹേയ്.
എങ്ങനെയിരിക്കുന്നു?
കുഴപ്പമില്ല.
എന്താണ് സംഭവിച്ചത്?
എനിക്കറിയില്ല.
ബ്ലഡ് പ്രഷർ കുറഞ്ഞതാണ്.
-അങ്ങനെയെന്തോ. -എന്താ അതിൻ്റെ അർത്ഥം?
എനിക്കറിയില്ല.
സിസിറ്റിവി സെക്യൂരിറ്റി ക്യാമറ മാച്ച് ഇല്ല
-നമുക്ക് പോകണം. നമുക്ക് പോകാം. -എവിടേക്ക്?
-ഇല്ല, കിടക്കൂ. -എനിക്ക് കുഴപ്പമില്ല.
-അവർ നിന്നെ പരിശോധിക്കട്ടെ.
-സാറാ, നീയൊരു ഡോക്ടറാണോ? -അവളല്ല, പക്ഷേ ഞാനാണ്.
-ഗുഡ് ഈവനിംഗ്. -ഗുഡ് ഈവനിംഗ്.
ആയുധ സാമ്രാജ്യത്തിൻ്റെ അനന്തരാവകാശി
ടെലികമ്യൂണിക്കേഷൻസ് പ്രമുഖൻ്റെ മകളെ വിവാഹം കഴിക്കുന്നു.
മാൻ്റികോർ ഇല്ലാതെപോലും ഇത് ഭയാനകമായിരിക്കും.
[ഇംഗ്ലീഷ്] റിസപ്ഷൻ അടിപൊളിയായിരിക്കും.
ശരിയാണ്, പക്ഷേ ജി8 ഉച്ചകോടി പോലെ വിവേകശൂന്യമായിരിക്കും.
[ഇംഗ്ലീഷ്] ഞാൻ എന്തു ചെയ്യണം?
എനിക്ക് സിസിലിനെ എപ്പോഴും ഇഷ്ടമായിരുന്നു.
ഒരുപക്ഷേ ഈ കൂടിച്ചേരൽ അത്ര മോശം കാര്യവുമല്ല.
അവൾ ശക്തയാണ്.
അവളുടെ അമ്മയെപ്പോലെ.
[ഇറ്റാലിയൻ] അവളുടെ അമ്മ ദുഷ്ടയായിരുന്നു.
കൂടാതെ, നമ്മളിത് മുമ്പ് ശ്രമിച്ചിരുന്നു.
[ഇറ്റാലിയൻ] സാധാരണ രണ്ടുപേരായിരുന്നു,
ഇപ്പോൾ നിങ്ങൾ രണ്ട് അനന്തരാവകാശികളാണ്.
അതേ, പക്ഷേ എനിക്ക് ഏജൻസിയ്ക്കായി ചില പ്ലാനുകളുണ്ടായിരുന്നു.
നിനക്കവ വലുതാക്കാം എന്ന് തോന്നുന്നില്ലേ?
ഞങ്ങൾക്ക് വ്യത്യസ്ത വീക്ഷണങ്ങളാണ്.
നിൻ്റേത് എന്താണ്?
നിങ്ങളെന്നെ കൊണ്ടുവന്ന അന്ന് പറഞ്ഞു പ്രേരിപ്പിച്ച അതേ കാര്യം,
ഓരോ റിക്രൂട്ടിനോടും നിങ്ങൾ പറയുന്നത്.
ഈ ലോകം കൂടുതൽ സുരക്ഷിതമായ ഒരിടമാക്കൽ.
അതല്ലേ നമ്മൾ ചെയ്യുന്നത്?
അല്ല ഡാഡീ. അതല്ല നമ്മൾ ചെയ്യുന്നത്.
സിസിലിനെ വിളിക്കൂ.
അവളോട് എന്ത് പറയാൻ?
അവളുമായി സഖ്യമുണ്ടാക്കാൻ ശ്രമിക്കുന്ന അതേ സമയത്ത് ചാരവൃത്തി നടത്തിയെന്നോ?
അവളുടെ ആളിനെ കൊന്നത് നമ്മുടെ ഏജൻ്റാണെന്ന് അവൾക്കറിയുമോ?
അവൾ സ്വയം അന്വേഷിക്കും.
എത്രയും വേഗം ഈ കരാറുറപ്പിക്കാൻ മറ്റൊരു കാരണമാണത്.
തീരുമാനിക്കാൻ എനിക്ക് ഒരു ദിവസം വേണം.
ഒരു ദിവസത്തിൽ എന്ത് സംഭവിക്കാനാണ്?
ആദ്യകാഴ്ചയിലുള്ള പ്രണയം.
അവനോട് ആദ്യം സംസാരിക്കണമെന്ന് ഞാൻ പറഞ്ഞിരുന്നു.
മിനിയർ എന്ന അസുഖമാണ്.
നിനക്കിത് എത്രനാളായിട്ടുണ്ട്?
വളരെക്കാലമായി.
ഇതിനുമുമ്പ് എപ്പോഴാണിങ്ങനെ വന്നത്?
എട്ടുവർഷം മുമ്പ്.
എന്നാലിപ്പോൾ നമ്മൾ മരുന്നുകൾ ഫലിക്കാത്തതിൻ്റെ കാരണം മനസ്സിലാക്കണം.
എൻ്റെ അവസ്ഥ എന്താണെന്ന് പറയൂ, പ്ലീസ്.
നിൻ്റെ അവസ്ഥ ഇപ്പോൾ, സ്റ്റേബിളാണ്.
ഇത് പ്രവചനാതീതവും ചികിത്സിച്ചു മാറ്റാൻ സാധിക്കാത്തതുമാണെന്ന് അവർ പറഞ്ഞുകാണും,
എന്നാലിതിൻ്റെ ലക്ഷണങ്ങൾ നമ്മുടെ വികാരങ്ങളെ ആശ്രയിച്ചും വികാരങ്ങൾ നമ്മളെ ആശ്രയിച്ചും
ഇരിക്കുന്നതിനാൽ, നിയന്ത്രിക്കാനാവും.
ഒരു സൂത്രപ്പണി ചെയ്യട്ടേ?
അത് നിന്നെ സഹായിച്ചേക്കാം.
-ഒരു സൂത്രപ്പണിയോ? -അതേ, പേടിക്കേണ്ട.
ഇത് നിനക്ക് ആദ്യം തലച്ചുറ്റലും ക്ഷീണവുമുണ്ടാക്കിയേക്കാം,
-എന്നാൽ നന്നായി ഉറങ്ങാനാവും. -എങ്കിൽ വേണ്ട. നന്ദി.
-ഹായ്. -ഹേയ്.
എന്നിട്ട്?
എന്താണ്?
എന്താ അസുഖമെന്ന്?
ഒന്നുമില്ല.
-ഒന്നുമില്ലേ? -ഇല്ല. കുഴപ്പമില്ല, വിഷമിക്കാതെ.
നീയൊരു കള്ളിയാണ്.
നിൻ്റെ പോക്കറ്റിൽ എന്തിനാണ് ഒരു തോക്ക്?
നഴ്സുമാർ കണ്ടുപിടിച്ചതാണ്, ഞാനല്ല.
എന്തെങ്കിലുമാവട്ടെ.
എന്തിനാ തോക്ക്? നിനക്ക് ഫൈനാൻസിലല്ലേ ജോലി, പോലീസിലല്ലല്ലോ.
കാരണം മിലാനിൽ പലരും സായുധരായാണ് നടക്കുന്നത്. ഞാൻ മാത്രമല്ല.
അതുകൊണ്ടല്ലേ നീയൊരു ഗ്രാമത്തിൽ താമസിക്കുന്നത്?
നിനക്ക് എങ്ങോട്ടോ പോകണമെന്ന് പറയുന്നുണ്ടായിരുന്നല്ലോ. എങ്ങോട്ടാണ്?
പറഞ്ഞാൽ നീ ശ്രദ്ധിക്കുമോ?
ഐസ് ലാൻ്റിലേക്കോ?
ഞങ്ങൾക്കാവശ്യം ശാന്തമായ ഒരു സ്ഥലമാണ്.
എനിക്ക് മനസ്സിലാകും സാറാ. ഞാൻ കരുതി ഐസ് ലാൻ്റ് അല്ല, മൊളീസ് ആയിരിക്കുമെന്ന്.
ആളുകൾ ഇപ്പോഴും അവിടെ സ്വതന്ത്രരാണ്.
-ചെക്ക് പോയിൻ്റുകളില്ല... -കുറ്റകൃത്യങ്ങളില്ല.
ശരിയാണ്. അങ്ങനെ അധികം സ്ഥലങ്ങളില്ല.
ഇവിടെ വളരെ അടിച്ചമർത്തലുണ്ട്.
അവർ നമ്മെ എല്ലായിടവും നിരീക്ഷിക്കുന്നു.
-എന്നോട് ക്ഷമിക്ക്. -സാരമില്ല.
ഇത് അഡേലിനു വേണ്ടിയാണ്.
-എനിക്കറിയാം. -അവളിവിടെ വളർന്നാൽ ശരിയാവില്ല.
നിങ്ങൾ എപ്പോൾ പോകും?
എത്രയും വേഗം.
നീ ഓക്കേ ആയിരിക്കില്ലേ?
ഒരു കുഴപ്പവുമുണ്ടാകില്ല.
വാക്കുതരൂ.
-ഞാൻ വാക്കുതരുന്നു! -കരയരുത്.
ഞങ്ങൾക്കൊപ്പം വരൂ.
ഐസ് ലാൻ്റിലേക്കോ?
-അതേ! നീ ഇവിടെ നിൽക്കുന്നത് എന്തിനാണ്? -ജോലി.
ശരി, പക്ഷേ നിനക്ക് സന്തോഷമില്ല.
നിനക്കെപ്പോഴും തിരക്ക്, എപ്പോഴും ടെൻഷൻ.
ഇവിടെ പ്രത്യേകിച്ചൊന്നുമില്ലെങ്കിൽ...
സിസിടിവി സെക്യൂരിറ്റി ക്യാമറ മാച്ച് കണ്ടെത്തി
...എല്ലാം വിട്ടിട്ട് ഞങ്ങൾക്കൊപ്പം വരൂ.
അങ്ങനെയെങ്കിൽ എന്ന് ഞാൻ ആശിക്കുന്നു, പക്ഷേ സാധിക്കില്ല...
എനിക്കിവിടെ ചെയ്തു തീർക്കേണ്ട കാര്യങ്ങളുണ്ട്,
എനിക്ക് അങ്ങനെ പോരാനാവില്ല.
സിസിടിവി സെക്യൂരിറ്റി ക്യാമറ മാച്ച് കണ്ടെത്തി
എനിക്ക് പോകണം. എനിക്ക്...
ഞാൻ പിന്നീട് പറയാം, തിരിച്ച് വീട്ടിലെത്തുമ്പോൾ. എനിക്ക് പോകണം.
നീ എങ്ങോട്ടു പോകുന്നു?
ഞാൻ പിന്നീട് പറയാം. വീട്ടിൽ കാണാം, ഓക്കേ?
ഞാൻ ഉടൻ എത്തിയേക്കാം.
-ഡിയാന! -വീട്ടിൽ കാണാം സാറാ!
സോറി.
മുന്നോട്ടു നടക്കൂ. സംഘങ്ങളായി നിൽക്കരുത്.
സിസിടിവി സെക്യൂരിറ്റി ക്യാമറ മാച്ച് കണ്ടെത്തി
ഇപ്പോൾ കിട്ടിയ വാർത്ത
പാർലമെൻ്റ് അംഗം അപ്രത്യക്ഷനായി
അംബാസഡർ ആർച്ചർ മരിച്ചു
[ഇംഗ്ലീഷ്] നിന്നെ കണ്ടെത്താൻ അധിക സമയം എടുത്തില്ല.
[ഇംഗ്ലീഷ്] മാൻ്റികോർ ഇറ്റലി.
ഇപ്പോൾ മുതൽ ഞാൻ എനിക്കുവേണ്ടിയാണ് ജോലി ചെയ്യുന്നത്.
എൻ്റെ ഏജൻസിയിലെ ഒരാൾക്കും ഈ മീറ്റിംഗിനെപ്പറ്റി അറിയില്ല.
അത് നിൻ്റെ കയ്യിലുണ്ടോ?
തീർച്ചയായും ഇല്ല.
[ജർമ്മൻ] ഞാനൊരു വിഡ്ഢിയാണെന്ന് കരുതിയോ?
[ജർമ്മൻ] നീ ഇതിനകം ഡാറ്റ പകർത്തി വിറ്റില്ല എന്നതിന് എനിക്ക് എന്തു തെളിവാണുള്ളത്?
ഒന്നുമില്ല. പക്ഷേ എനിക്ക് നിന്നെ ചതിക്കണമെന്ന് താത്പര്യമില്ല.
പിന്നെ എന്താണ് നിൻ്റെ താത്പര്യം?
[ഇംഗ്ലീഷ്] എനിക്ക് ഇരുപത് ദശലക്ഷം വേണം.
സുരക്ഷിതമായ അക്കൗണ്ടിൽ ഉടനടി ഉറപ്പുവരുത്താനാകുന്നത്.
എൻ്റെ അറിവിൽ, നാമിപ്പോൾ സംസാരിക്കുന്നത് രണ്ടു ഭാഗങ്ങളുള്ള ഒരു ആയുധത്തെപ്പറ്റിയാണ്
എങ്കിൽ, അവ രണ്ടും കൈവശമുള്ള ഒരേയൊരാൾ നീയായിരിക്കും, അല്ലേ?
[ഇംഗ്ലീഷ്] ഇരുപത് ദശലക്ഷം വളരെ കൂടുതലാണ്.
ട്രോജൻ യുദ്ധത്തിനു കാരണമായ ആപ്പിളിനേക്കാൾ വിനാശകാരിയായ ഒരാപ്പിളിനോ?
എനിക്കങ്ങനെ തോന്നുന്നില്ല.
എന്താ, നമുക്കൊരു കരാറുറപ്പിക്കാമോ?
നമുക്ക് നാളെ രാവിലെ കാണാം.
ഒൻപത് വർഷം മുമ്പ്
സാറാ, എന്തുപറ്റി?
ഹായ് ഡിയാന.
ഹലോ... ക്ഷമിക്കണം, ഇതാരാണ്? ആരാ സംസാരിക്കുന്നത്?
സാറ എവിടെ?
ഞാനവളുടെ കൂടെ ഇല്ല. നീ ഫോൺ എടുക്കാനാ ഞാൻ ഇങ്ങനെ ചെയ്തത്.
ഇതവളുടെ നമ്പറാണ്. നിങ്ങളവളെ എന്തു ചെയ്തു?
-സാറ എവിടെ? -ഇതൊരു വേലയാണ്.
ഞാൻ സാറയുടെ കൂടെയല്ല. ഞാനിവിടെ നിൻ്റെകൂടെയാണ്.
നീ കുറച്ചുകൂടി മുകളിലേക്ക് നോക്കണം.
നിങ്ങൾക്കെന്താണ് വേണ്ടത്?
നിനക്ക് മൂന്ന് ചോയിസുകൾ ഞാൻ തരാം.
ഒന്നാമത്തേത് എയർലൈൻ കാര്യാലയത്തിൽ കടന്ന്
നീയന്വേഷിക്കുന്ന ആൾ ആരാണെന്ന് കണ്ടെത്തുക,
പക്ഷേ എന്നെ വിശ്വസിക്ക്, അതൊരു നല്ല ആശയമല്ല.
രണ്ടാമത്തേത്, സകലതും മറന്ന് തിരിച്ച് വീട്ടിലേക്ക് പോവുക,
അതായിരിക്കും ഏറ്റവും ബുദ്ധിപരമായ തീരുമാനം.
പക്ഷേ നീയത് ചെയ്യില്ലെന്നറിയാം.
മൂന്നാമത്തേത്, എന്നെ കാണാൻ വരിക,
സത്യമെന്താണെന്ന് കണ്ടെത്തുക.
പിൻ കവാടം
പൂട്ട് തുറന്നു
നിങ്ങളാരാണ്?
ഗബ്രിയേലെ.
പേടിക്കേണ്ടതില്ല.
പ്രത്യേകിച്ച് എന്നെ.
പിന്നെ ആരെ പേടിക്കണം?
ഫ്ലൈറ്റ് OT9732 തകർത്തവരെ.
നിൻ്റെ മാതാപിതാക്കളുൾപ്പെടെ 84 പേരുടെ
മരണം യാദൃച്ഛികമായി സംഭവിച്ച നാശനഷ്ടമാണെന്ന് കരുതുന്നവർ.
സാനി കുടുംബം.
യൂറോപ്പിലെ ഏറ്റവും വലിയ ആയുധനിർമ്മാത്താക്കളിൽ ഒന്നാണവർ,
പക്ഷേ അവർ അതിനുമപ്പുറമാണെന്ന് ഞങ്ങൾ ഭയക്കുന്നു.
ഈ ലോകം കൂടുതൽ മോശമായ ഒരിടമാക്കുന്ന
അവരെപ്പോലെയുള്ളവരെ തടയുന്ന ഒരു ഏജൻസിയുടെ ഭാഗമാണ് ഞാൻ.
പിന്നെ ഡിയാന, നീ മിടുക്കിയാണ്.
നീ ശക്തയും ബുദ്ധിമതിയും കുപിതയുമാണ്.
ഞങ്ങൾക്കൊപ്പം ചേർന്നാൽ നിൻ്റെ മാതാപിതാക്കളെ കൊന്നവരെ നമുക്ക് പിടിക്കാം.
എൻ്റെ കയ്യിൽ ആയുധത്തിൻ്റെ ഫ്രഞ്ച് പകുതിയും മാൻ്റികോർഇറ്റലിയുടെ അതിജീവനപദ്ധതിയുമുണ്ട്.
ഞാൻ അകത്തേക്കു വരട്ടേ?
നിങ്ങൾ...
നിങ്ങളാരാണ്?
ഞങ്ങൾ സിറ്റഡെൽ ആണ്.
ഡിയാന.
നീ ഒറ്റയ്ക്കല്ല.
സിറ്റഡെൽ: ഡിയാനയുടെ ഈ സീസണിൽ
എനിക്ക് സിറ്റഡെലിനെയും സാനിമാരെയും കുറിച്ച് എല്ലാം അറിയണം.
എഡൊറാഡോ, നിനക്ക് യുദ്ധം വേണം. എനിക്കു വേണ്ട.
എനിക്ക് വിശദീകരിക്കാനാവാത്ത ചില കാര്യങ്ങളുണ്ട്.
നിനക്ക് നിൻ്റെ സഹോദരിയോട് പറയാൻ കഴിയില്ലെങ്കിൽ, മറ്റാരോട് പറയും?
ഞാനറിയാത്ത എന്തെങ്കിലും ഉണ്ടോ?
മാൻ്റികോർ മാറണം.
ഒരു വഴിയുണ്ട്.
ജീവിച്ചിരിക്കൂ.
വീട്ടിലേക്ക് പോകരുത്.
നാശം!
ഞങ്ങൾ നല്ലവരാണ്.
നീ ആരാണ്?
ശത്രുപാളയത്തിൽ പെട്ടവരിൽ ഇനി നീയേ ബാക്കിയുള്ളൂ
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ വിജേഷ് സി. കെ